CELEX: 32021D1000
Language: da
Date: 2021-06-21 00:00:00
Title: Rådets afgørelse (FUSP) 2021/1000 af 21. juni 2021 om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma

21.6.2021   
               
               
                  DA
               
               
                  Den Europæiske Unions Tidende
               
               
                  LI 219/57
               
            
         RÅDETS AFGØRELSE (FUSP) 2021/1000
         af 21. juni 2021
         om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 22. april 2013 vedtog Rådet afgørelse 2013/184/FUSP (1).
                  
               
                     (2)
                  
                  
                     Den 22. marts 2021 og den 19. april 2021 opførte Rådet 21 personer og to enheder som reaktion på militærkuppet i Myanmar/Burma den 1. februar 2021 og militærets og politiets efterfølgende undertrykkelse af fredelige demonstranter.
                  
               
                     (3)
                  
                  
                     I betragtning af de igangværende aktiviteter, der undergraver demokratiet og retsstaten i Myanmar/Burma, og den brutale undertrykkelse og de alvorlige overtrædelser af menneskerettighederne i landet vedtog Rådet den 29. april 2021 afgørelse (FUSP) 2021/711 (2), som forlængede de gældende restriktive foranstaltninger, herunder alle listeopførelserne.
                  
               
                     (4)
                  
                  
                     I lyset af den fortsat alvorlige situation i Myanmar/Burma bør otte personer og fire enheder opføres på listen over fysiske og juridiske personer, enheder og organer, der er omfattet af restriktive foranstaltninger, i bilaget til afgørelse 2013/184/FUSP.
                  
               
                     (5)
                  
                  
                     Afgørelse 2013/184/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilaget til afgørelse 2013/184/FUSP ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Luxembourg, den 21. juni 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse 2013/184/FUSP af 22. april 2013 om restriktive foranstaltninger på baggrund af situationen i Myanmar/Burma (EUT L 111 af 23.4.2013, s. 75).
         
            (2)  Rådets afgørelse (FUSP) 2021/711 af 29. april 2021 om ændring af afgørelse 2013/184/FUSP om restriktive foranstaltninger på baggrund af situationen i Myanmar/Burma (EUT L 147 af 30.4.2021, s. 17).
      
      
         
            BILAG
            I bilaget til afgørelse 2013/184/FUSP foretages følgende ændringer:
            
                        1)
                     
                     
                        Følgende punkter tilføjes på listen under overskriften »A. Fysiske personer omhandlet i artikel 5, stk. 1, og artikel 6, stk. 1«:
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Begrundelse
                                 
                                 
                                    Dato for opførelse på listen
                                 
                              
                                    »36.
                                 
                                 
                                    Soe Htut
                                 
                                 
                                    Fødselsdato: 29. marts 1960
                                    Fødested: Mandalay, Myanmar
                                    Nationalitet: Myanmar/Burma
                                    Køn: mand
                                 
                                 
                                    Generalløjtnant Soe Htut er medlem af Myanmars væbnede styrker (Tatmadaw). Han er også medlem af Statsforvaltningsrådet (SAC) under ledelse af øverstbefalende Min Aung Hlaing.
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                                    Soe Htut blev udnævnt til indenrigsminister den 1. februar 2021.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Indenrigsministeren er ansvarlig for Myanmars politistyrke, brandvæsen og fængselstjeneste. Indenrigsministeriets funktioner omfatter statssikkerhed og offentlig orden. I denne egenskab er generalløjtnant Soe Htut ansvarlig for alvorlige overtrædelser af menneskerettighederne begået af Myanmars politi siden militærkuppet den 1. februar 2021, herunder drab på civile og ubevæbnede demonstranter, overtrædelser af foreningsfriheden og retten til frit at deltage i fredelige forsamlinger, vilkårlige anholdelser og tilbageholdelse af oppositionsledere og fredelige demonstranter og overtrædelser af ytringsfriheden.
                                    Som medlem af SAC har generalløjtnant Soe Htut desuden været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma. Han er også direkte ansvarlig for de undertrykkende beslutninger, som SAC har truffet, herunder lovgivning, der overtræder menneskerettighederne og begrænser frihedsrettighederne for Myanmars borgere, og for de alvorlige overtrædelser af menneskerettighederne begået af Myanmars sikkerhedsstyrker.
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (alias Tun Tun Naing, alias Htun Htun Naung)
                                 
                                 
                                    Fødselsdato: 30. april 1963
                                    Nationalitet: Myanmar/Burma
                                    Køn: mand
                                 
                                 
                                    Generalløjtnant Tun Tun Naung er medlem af Myanmars væbnede styrker (Tatmadaw) og var tidligere øverstbefalende. Han er minister for grænseanliggender og medlem af Det Nationale Forsvars- og Sikkerhedsråd.
                                    I 2013 var Tun Tun Naung øverstbefalende for Regionskommando Nord og havde ansvaret for det burmesiske militærs konflikt med Kachins uafhængighedshær. I denne konflikt foretog Myanmartropperne under Tun Tun Naungs kommando alvorlige krænkelser af menneskerettighederne og overtrædelser af den humanitære folkeret.
                                    I 2017 var Tun Tun Naung øverstbefalende for »Kontoret for Særlige Operationer nr. 1«. Under hans kommando begik tropper grusomheder og alvorlige overtrædelser af menneskerettighederne mod etniske mindretal i delstaten Rakhine under »rohingyaudrensningsoperationerne«. Disse operationer blev indledt den 25. august 2017 og omfattede vilkårlige drab, fysisk misbrug, tortur, seksuel vold og tilbageholdelse af rohingyafolket. Som øverstbefalende i 2013 og 2017 er Tun Tun Naung ansvarlig for alvorlige overtrædelser af menneskerettighederne begået i Myanmar/Burma.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Under disse hændelser accepterede Tun Tun Naung den 1. februar 2021 udnævnelsen til minister for grænseanliggender i unionsregeringen og dermed en plads i Det Nationale Forsvars- og Sikkerhedsråd.
                                    Tun Tun Naung er som medlem af unionsregeringen og minister for grænseanliggender ansvarlig for aktiviteter, der undergraver demokratiet og retsstaten i Myanmar, og handlinger, der truer freden, sikkerheden og stabiliteten i landet.
                                 
                                 
                                     
                                 
                              
                                    38.
                                 
                                 
                                    Win Shein
                                    (alias U Win Shein)
                                 
                                 
                                    Fødselsdato: 31. juli 1957
                                    Fødested: Mandalay, Myanmar
                                    Nationalitet: Myanmar/Burma
                                    Køn: mand
                                    Adresse: Myananyadanar, Naypyitaw, Myanmar/Burma
                                 
                                 
                                    Win Shein er minister for planlægning, finans og industri i unionsregeringen og blev udnævnt af øverstbefalende Min Aung Hlaing den 1. februar 2021.
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Pasnummer: DM001478 (Myanmar/Burma) udstedt den 10. september 2012, udløber den 9. september 2022
                                    Nationalt ID-nr.: 12DAGANA011336
                                 
                                 
                                    Ved at acceptere udnævnelsen til minister for planlægning, finans og industri i unionsregeringen og gennem sin vigtige rolle i regimets økonomiske politik er Win Shein ansvarlig for at undergrave demokratiet og retsstaten i Myanmar/Burma.
                                 
                                 
                                     
                                 
                              
                                    39.
                                 
                                 
                                    Khin Maung Yi (alias Khin Maung Yee og U Khin Maung Yi)
                                 
                                 
                                    Fødselsdato: 15. februar 1965
                                    Fødested: Rangoon, Myanmar
                                    Nationalitet: Myanmar/Burma
                                    Køn: mand
                                 
                                 
                                    Oberst Khin Maung Yi er den nuværende minister for naturressourcer og miljøbeskyttelse (MONREC). Han var statssekretær i dette ministerium under den demokratisk valgte regering.
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                                    Oberst Khin Maung Yi blev udnævnt til minister for naturressourcer og miljøbeskyttelse (MONREC) den 2. februar 2021 af Statsforvaltningsrådet (SAC) under ledelse af øverstbefalende Min Aung Hlaing.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    I henhold til Myanmars ret er MONREC eneansvarlig for forvaltningen af udnyttelsen af Myanmars naturressourcer og spiller en afgørende rolle i udnyttelsen af og handelen med bl.a. ressourcer såsom ædelstene, perler og andre mineralressourcer samt skovbrug. Under hans ledelse kontrollerer MONREC Myanmar Pearl Enterprise (MPE), Myanmar Gems Enterprise (MGE) og Myanmar Timber Enterprise (MTE), der har eneret til produktion af og handel med ressourcer på deres kompetenceområder.
                                    Ved at acceptere udnævnelsen til minister for naturressourcer og miljøbeskyttelse og gennem sin rolle i udnyttelsen af Myanmars naturressourcer bidrager Khin Maung Yi til finansieringen af militærregimet, og han er derfor ansvarlig for at undergrave demokratiet og retsstaten i Myanmar/Burma.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Fødselsdato: 16. oktober 1960
                                    Nationalitet: Myanmar/Burma
                                    Køn: mand
                                    Nationalt ID-nr.: 12/La Ma Na (N) 089 489 
                                 
                                 
                                    Admiral Tin Aung San er øverstbefalende for Myanmars flåde og fungerer som transport- og kommunikationsminister. Han er også medlem af Statsforvaltningsrådet (SAC).
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Admiral Tin Aung San blev udnævnt til transport- og kommunikationsminister den 3. februar 2021 af Statsforvaltningsrådet (SAC) under ledelse af øverstbefalende Min Aung Hlaing.
                                    Som minister for regeringen er han ansvarlig for kommunikation og netværk og træffer dermed beslutninger og gennemfører politikker, der fastsætter fri adgang til data online. Siden han overtog ministeriet, har der været mange lukninger og tilfælde af bevidst hastighedsnedsættelse af internettet samt ordrer til udbydere om at blokere Facebook, Twitter og Instagram online. Han er derfor direkte ansvarlig for at begrænse pressefriheden og adgangen til information online, og derved undergraver han demokratiet og retsstaten i Myanmar/Burma.
                                    Som medlem af SAC har Tin Aung San desuden været direkte involveret i og ansvarlig for beslutningstagning vedrørende statsfunktioner og er derfor ansvarlig for at undergrave demokratiet og retsstaten i Myanmar/Burma. Han er også direkte ansvarlig for de undertrykkende beslutninger, som SAC har truffet,, herunder lovgivning, der overtræder menneskerettighederne og begrænser frihedsrettighederne for Myanmars borgere, og for de alvorlige overtrædelser af menneskerettighederne begået af Myanmars sikkerhedsstyrker.
                                 
                                 
                                     
                                 
                              
                                    41.
                                 
                                 
                                    Thida Oo
                                    alias Daw Thida Oo
                                 
                                 
                                    Nationalitet: Myanmar/Burma
                                    Køn: kvinde
                                 
                                 
                                    Thida Oo har været Myanmarunionens statsadvokat siden den 2. februar 2021, hvor hun blev udnævnt af den øverstbefalende for Myanmars væbnede styrker (Tatmadaw) Min Aung Hlaing. Hun er medlem af Myanmars Investeringskommission (MIC).
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev Statsforvaltningsrådet (SAC) oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Thida Oo har lige fra første dag været en del af den regering, der blev dannet efter kuppet, og har udnyttet beføjelsen i Myanmarunionens statsadvokatslov fra 2010 til at gennemføre politisk motiverede retssager og efterfølgende vilkårlig tilbageholdelse og til at fungere som en drivkraft for de krænkelser, som militærregimet har begået. Hun deltager derfor i handlinger og politikker, som undergraver demokratiet og retsstaten i Myanmar/Burma, samt handlinger, der truer freden, sikkerheden og stabiliteten i Myanmar/Burma.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Nationalitet: Myanmar/Burma
                                    Køn: mand
                                 
                                 
                                    Generalmajor Aung Lin Tun er medlem af Myanmars væbnede styrker (Tatmadaw) og fungerer som viceforsvarsminister.
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Generalmajor Aung Lin Tun blev udnævnt til viceforsvarsminister den 11. maj 2021 af Statsforvaltningsrådet (SAC) under ledelse af øverstbefalende Min Aung Hlaing. Inden han blev forfremmet, var han en del af kontoret under hærens øverstbefalende og har været involveret i alle de undertrykkende handlinger, som SAC og Tatmadaw har udført siden kuppet.
                                    Som viceforsvarsminister deltager generalmajor Aung Lin Tun i politikker og aktiviteter, som undergraver demokratiet og retsstaten i Myanmar/Burma, samt handlinger, der truer freden, sikkerheden og stabiliteten i Myanmar/Burma. Som medlem af militærregimet er generalmajor Aung Lin Tun desuden direkte ansvarlig for de alvorlige overtrædelser af menneskerettighederne, som sikkerhedsstyrkerne har begået mod fredelige demonstranter.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Fødested: Yenanchaung, Myanmar
                                    Nationalitet: Myanmar/Burma
                                    Køn: mand
                                 
                                 
                                    Brigadegeneral Zaw Min Tun er leder af presseafdelingen i Statsforvaltningsrådet og viceinformationsminister. Han var tidligere chef for Tatmadaws True News Information Team.
                                    Den 1. februar 2021 gennemførte Myanmars væbnede styrker (Tatmadaw) under ledelse af øverstbefalende Min Aung Hlaing et kup i Myanmar, idet de tilsidesatte resultaterne af valget den 8. november 2020 og væltede den demokratisk valgte regering. Som led i kuppet erklærede vicepræsident Myint Swe i sin egenskab af fungerende præsident den 1. februar undtagelsestilstand og overførte statens lovgivende, udøvende og dømmende magt til forsvarets øverstbefalende, den højtstående general Min Aung Hlaing. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                                    Han blev udnævnt til leder af SAC's presseafdeling den 5. februar 2021 og til viceinformationsminister den 7. februar 2021 af Statsforvaltningsrådet (SAC) under ledelse af øverstbefalende Min Aung Hlaing.
                                    Som Statsforvaltningsrådets talsmand har brigadegeneral Zaw Min Tun ledet alle SAC's pressekonferencer, som har til formål at formidle og retfærdiggøre SAC's fortællinger om kuppet og juntaens handlinger siden da.
                                 
                                 
                                    21.6.2021«.
                                 
                              
                                     
                                 
                                 
                                     
                                 
                                 
                                     
                                 
                                 
                                    Som regeringens viceinformationsminister har han direkte ansvar for statsejede medier og dermed for udsendelse og offentliggørelse af officielle nyheder. Siden udnævnelsen af U Chit Naing til informationsminister og Zaw Min Tung til hans stedfortræder har aviserne været fyldt med promilitære artikler. Zaw Min Tun er derfor ansvarlig for juntapropaganda og spredning af desinformation gennem statslige medier, som ikke rapporterer nøjagtigt. Han er også ansvarlig for beslutninger, der førte til, at der blev slået ned på Myanmars medier. Dette omfatter direktiver, som beordrede de uafhængige medier til ikke at anvende »kup«, »militærregime« og »junta«, og som medførte et forbud mod lokale nyhedsmedier i landet og anholdelse af indenlandske og udenlandske journalister. Han støtter i sine erklæringer offentligt militærkuppet. Han er derfor ansvarlig for at undergrave demokratiet i Myanmar/Burma ved at begrænse pressefriheden og adgangen til oplysninger både online og offline.
                                    Som medlem af både SAC og juntaregeringen deltager brigadegeneral Zaw Min Tun i og yder støtte til handlinger og politikker, som undergraver demokratiet og retsstaten i Myanmar/Burma, samt handlinger, der truer freden, sikkerheden og stabiliteten i Myanmar/Burma.
                                 
                                 
                                     
                                 
                              
                  
                        2)
                     
                     
                        Følgende punkter tilføjes på listen under overskriften »B. Juridiske personer, enheder og organer omhandlet i artikel 6, stk. 1«:
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Begrundelse
                                 
                                 
                                    Dato for opførelse på listen
                                 
                              
                                    »3.
                                 
                                 
                                    Myanma Gems Enterprise (alias Myanmar Gems Enterprise)
                                 
                                 
                                    Adresse: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Myanmar
                                    Type enhed: statsejet virksomhed
                                 
                                 
                                    Myanmar Gems Enterprise (MGE) er en statsejet virksomhed, der kontrolleres af Myanmars væbnede styrker (Tatmadaw), og som er ansvarlig for at udarbejde regler og forskrifter og for at føre tilsyn med og udstede tilladelser til lokale private iværksættere og for at organisere markedspladser og specialsalg med henblik på indbringende salg af jade og ædelsten. MGE arbejder under instruktioner fra ministeriet for naturressourcer og miljøbeskyttelse (MONREC), hvis minister er udnævnt af Statsforvaltningsrådet (SAC).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Registreringssted: Myanmar
                                    Websted: http://www.mge.gov.mm/
                                 
                                 
                                    Myanmars væbnede styrker (Tatmadaw) har længe haft betydelige jade- og ædelstensinteresser, navnlig gennem MGE's ledelse, som næsten udelukkende består af tidligere militærfolk, og aktiviteter, der udføres af to militære konglomerater (Myanmar Economic Holdings Limited (MEHL) og Myanmar Economic Corporation Limited (MEC)). Kuppet den 1. februar 2021 har bragt MGE tilbage under militær kontrol, hvorved Tatmadaw har fået betydelig kontrol over ædelstenssektoren. MGE genererer indtægter til forskellige ministerier i Myanmarstaten, og gennem de forskellige aktiviteter, der er beskrevet ovenfor, er Tatmadaw i stand til direkte eller indirekte at drage fordel af indtægterne fra denne sektor, hvilket derfor bidrager til Tatmadaws kapacitet til at gennemføre aktiviteter, der undergraver demokratiet og retsstaten, og til alvorlige overtrædelser af menneskerettighederne i Myanmar/Burma.
                                 
                                 
                                     
                                 
                              
                                    4.
                                 
                                 
                                    Myanma Timber Enterprise
                                    (alias Myanmar Timber Enterprise)
                                 
                                 
                                    Adresse:
                                    Hovedkontor: Gyogone Forest Compound, Bayint Naung Road, Insein Township, Yangin, Myanmar
                                    Filial: No 72/74 Shawe Dagon Pagoda Road, Dagon Township, Yangon, Myanmar
                                    Type enhed: statsejet virksomhed
                                    Registreringssted: Myanmar
                                    Tlf.: 01-3528789
                                    Websted: http://www.mte.com.mm/index.php/en
                                 
                                 
                                    Myanma Timber Enterprise (MTE) er en statsejet virksomhed under ministeriet for naturressourcer og miljøbeskyttelse (MONREC). MTE har eneret til produktion og eksport af træ i Myanmar/Burma.
                                    Den 1. februar 2021 tog Myanmars væbnede styrker (Tatmadaw) under ledelse af øverstbefalende Min Aung Hlaing magten fra den civile legitime regering i et statskup og oprettede Statsforvaltningsrådet (SAC) til at udøve statens lovgivende, udøvende og dømmende magt. Den 2. februar 2021 udnævnte militærregimet et nyt kabinet, herunder en ny minister for naturressourcer og miljøbeskyttelse (MONREC). Gennem SAC og det nye kabinet fik militærregimet kontrol over og drager fordel af statsejede virksomheder, herunder MTE. Myanma Timber Enterprise og dens datterselskaber kontrolleres derfor af og genererer indtægter til Tatmadaw og bidrager derfor til sidstnævntes kapacitet til at gennemføre aktiviteter, der undergraver demokratiet og retsstaten.
                                 
                                 
                                    21.6.2021
                                 
                              
                                    5.
                                 
                                 
                                    Forest Products Joint Venture Corporation Limited
                                 
                                 
                                    Adresse:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG
                                    Type enhed: joint venture
                                    Registreringssted: Myanmar
                                    Tlf.: 01-9010742, 01-9010744, 09-443250050
                                    E-mail: fjv.md@gmail.com
                                 
                                 
                                    Forest Products Joint Venture Corporation Limited (FPJVC) er aktiv inden for træindustrien i Myanmar og forarbejder teak og hårdt træ. Selv om FPJVC er et offentligt selskab, ejes og kontrolleres det af staten, som i) er hovedaktionær i FPJVC gennem ministeriet for naturressourcer og miljøbeskyttelse (MONREC) (10 %) og den statsejede virksomhed Myanma Timber Enterprise (MTE) (45 %) og ii) har ret til at udpege flertallet af medlemmerne af FPJVC's bestyrelse (med 3 medlemmer udpeget af henholdsvis MONREC og MTE ud af 11 medlemmer).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Den 1. februar 2021 tog Myanmars væbnede styrker (Tatmadaw) under ledelse af øverstbefalende Min Aung Hlaing magten fra den civile legitime regering i et statskup og oprettede Statsforvaltningsrådet (SAC) til at udøve statens lovgivende, udøvende og dømmende magt. Den 2. februar 2021 udnævnte militærregimet et nyt kabinet, herunder en ny minister for naturressourcer og miljøbeskyttelse (MONREC). Gennem SAC og det nye kabinet fik militærregimet kontrol over og drager fordel af statsejede virksomheder, herunder FPJVC. FPJVC kontrolleres derfor af og genererer indtægter til Tatmadaw og bidrager derfor til sidstnævntes kapacitet til at gennemføre aktiviteter, der undergraver demokratiet og retsstaten.
                                 
                                 
                                     
                                 
                              
                                    6.
                                 
                                 
                                    Myanmar War Veterans Organization
                                 
                                 
                                    Adresse: Thukhuma Road, Datkhina Thiri Tsp, Naypyitaw Division, Myanmar
                                    Type enhed: ikkestatslig organisation
                                    Registreringssted: Yangon, Myanmar
                                    Registreringsdato: 1973
                                    Tlf.: (067) 30485
                                    Websted: https://www.mwvo.org/Home/About
                                 
                                 
                                    Myanmar War Veterans Organization (MWVO) er en ikkestatslig organisation, der har til formål at yde støtte til tidligere medlemmer af Myanmars væbnede styrker (Tatmadaw). Det er den vigtigste organisation, der har indflydelse på sociale og økonomiske spørgsmål vedrørende militæret i landet.
                                    Den 1. februar 2021 tog Myanmars væbnede styrker (Tatmadaw) under ledelse af øverstbefalende Min Aung Hlaing magten fra den civile legitime regering i et statskup og oprettede Statsforvaltningsrådet (SAC) til at udøve statens lovgivende, udøvende og dømmende magt. Den 2. februar blev SAC oprettet for at udøve disse magtbeføjelser, hvilket hindrede, at den demokratisk valgte regering kunne varetage sit mandat.
                                 
                                 
                                    21.6.2021«.
                                 
                              
                                     
                                 
                                 
                                     
                                 
                                 
                                     
                                 
                                 
                                    I henhold til MWVO's mandat fungerer den ikkestatslige organisation som en reservestyrke for Tatmadaw og deltager i udformningen af den nationale forsvars- og sikkerhedspolitik. Derudover organiserer MWVO møder til støtte for regimet og leder en folkemilits og støtter derfor Tatmadaw i at gennemføre aktiviteter, der undergraver demokratiet og retsstaten i Myanmar/Burma.
                                    MWVO's centrale ledelsesgruppe (patron group) repræsenteres af højtstående personer fra Tatmadaw såsom øverstbefalende Min Aung Hlaing og viceøverstbefalende Soe Win. MWVO's medlemmer indgår i ledelsesstrukturen i de militærstyrede konglomerater Myanmar Economic Holdings Limited (MEHL) og Myanmar Economic Corporation Limited (MEC). MWVO har derfor tilknytning til personer og enheder, der er opført på listen i henhold til Rådets afgørelse 2013/184/FUSP og Rådets forordning (EU) nr. 401/2013.